b'\n_START_ARTICLE_\n25. kolovoza u Domovinskom ratu\n_START_PARAGRAPH_\nDomovinski rat po nadnevcima: 25. kolovoza u Domovinskom ratu._NEWLINE_1991._NEWLINE__NEWLINE_- JNA napala glavnu policijsku postaju u Petrinji._NEWLINE__NEWLINE_- Hrvatski predsjednik dr. Franjo Tu\xc4\x91man s pratnjom posjetio Petrinju, prvu crtu fronte u Pecki i Hrvatskoj Kostajnici, te krizni centar u Sisku._NEWLINE__NEWLINE_- Srpske okupacijske snage napale Vukovar i Borovo Naselje, ali su branitelji Vukovara dobili bitku._NEWLINE__NEWLINE_- Srpski teroristi zajedno s jedinicama JNA bombardirali Vrliku i Kijevo. Hrvatske obrambene snage na napad odgovorile blokadom kasarni JNA u Sinju._NEWLINE_1992._NEWLINE__NEWLINE_- Generalna skup\xc5\xa1tina UN prihvatila Rezoluciju podr\xc5\xa1ke suverenosti, teritorijalnom integritetu i cjelovitosti BiH._NEWLINE__NEWLINE_- Predsjednik Tu\xc4\x91man otputovao u London na konferenciju o biv\xc5\xa1oj Jugoslaviji._NEWLINE__NEWLINE_- Zrakoplovi SAD \xc4\x87e \xc5\xa1tititi humanitarne konvoje u BiH, prema istoj odluci Pentagona, ne isklju\xc4\x8duje se mogu\xc4\x87nost i upotrebe borbenih zrakoplova._NEWLINE__NEWLINE_- NATO priop\xc4\x87io da \xc4\x87e \xc4\x8dekati zavr\xc5\xa1etak Mirovne konferencije u Londonu, pa \xc4\x87e potom odlu\xc4\x8diti o vojnom planu za za\xc5\xa1titu humanitarnih konvoja u biv\xc5\xa1oj Jugoslaviji._NEWLINE__NEWLINE_- Snage Zapadnoeuropske unije (WEU) prijavile 16 brodova koji su kr\xc5\xa1ili embargo Ujedinjenih naroda protiv Srbije i Crne Gore._NEWLINE__NEWLINE_- Stru\xc4\x8dnjaci UN na Peru\xc4\x8di provjeravali mogu\xc4\x87nosti \xc5\xa1to br\xc5\xbeeg pu\xc5\xa1tanja hidrocentrale u pogon._NEWLINE__NEWLINE_- Pri slijetanju na sarajevsku zra\xc4\x8dnu luku pogo\xc4\x91en njema\xc4\x8dki zrakoplov._NEWLINE__NEWLINE_- Generalni konzulat SAD u Zagrebu postao Ambasadom SAD u Republici Hrvatskoj._NEWLINE_1993._NEWLINE__NEWLINE_- Predsjednik Tu\xc4\x91man primio ju\xc4\x8der na Brijunima delegaciju UN na \xc4\x8delu s Kofijem Annanom, podtajnikom UN za mirovne operacije, i upozorio da Hrvatska ne\xc4\x87e produ\xc5\xbeiti mandat UNPROFOR-a ako se kona\xc4\x8dno ne ispune preduvjeti koje hrvatska strana ve\xc4\x87 du\xc5\xbee vrijeme zahtijeva._NEWLINE__NEWLINE_- Hrvatska je vrlo tolerantna i demokratska zemlja, rekao za "Ve\xc4\x8dernji list" Imanuel Zisman, predsjednik Odbora Kresseta za imigraciju, koji je u neslu\xc5\xbebenom posjetu Hrvatskoj boravio \xc5\xa1est dana._NEWLINE__NEWLINE_- Na cesti Pakrac - Po\xc5\xbeega srpski teroristi oteli cestarskog radnika Josipa Brajdi\xc4\x87a iz Badljevine._NEWLINE__NEWLINE_- Prihva\xc4\x87ene dvogodi\xc5\xa1njeg protektorata nad Mostarom bio je ustupak Muslimanima da se privole na mirno rje\xc5\xa1enje, no unato\xc4\x8d protektoratu Europske zajednice Mostar je integralni dio Hrvatske Republike Herceg-Bosne i njezin glavni grad, rekao za HTV Mate Boban._NEWLINE_- U Livnu sredi\xc5\xa1nji odbor HDZ BiH donio odluku o progla\xc5\xa1enju Hrvatske Republike Herceg-Bosne u Uniji republika BiH._NEWLINE__NEWLINE_- Me\xc4\x91unarodni sud pravde u Den Haagu po\xc4\x8deo proces protiv Srbije i Crne Gore koje BiH optu\xc5\xbeuje za genocid._NEWLINE_1994._NEWLINE__NEWLINE_- Posebni izaslanik glavnog tajnika UN za podru\xc4\x8dje biv\xc5\xa1e Jugoslavije Jasushi Akashi, nakon boravka u Kninu, priop\xc4\x87io u Zagrebu da su kninske vlasti spremne na pregovore s hrvatskom Vladom._NEWLINE_1995._NEWLINE__NEWLINE_- Glavni tajnik UN-a Boutros Ghali predlo\xc5\xbeio Vije\xc4\x87u sigurnosti UN-a U New Yorku smanjenje snaga UNCRO-a u Hrvatskoj na ispod 2.500 do sredine studenoga. Oni bi trebali ostati u isto\xc4\x8dnoj Slavoniji._NEWLINE__NEWLINE_- Sve\xc4\x8dano otvoren Konzulat Republike Hrvatske u Biha\xc4\x87u._NEWLINE__NEWLINE_- Hrvatska je potpuno otvorena svim me\xc4\x91unarodnim udrugama za ljudska prava i svim humanitarnim dru\xc5\xa1tvima, kojih je u Hrvatskoj registrirano gotovo 300, vi\xc5\xa1e no igdje u Europi, rekao dr. Mate Grani\xc4\x87, koji se nalazi u posjetu Austriji, u razgovoru s austrijskim kancelarom dr. Franzom Vranitzkim._NEWLINE_1996._NEWLINE_- U Sarajevu odr\xc5\xbean prvi predizborni skup Hrvatske demokratske zajednice BiH._NEWLINE__NEWLINE_- Kako bi razbila medijsku blokadu u BiH, Europska unija odlu\xc4\x8dila za promicanje medijskih sloboda pokrenuti Alternativnu informativnu mre\xc5\xbeu (AIM).'